text: ১৬ বছরের আই লিগ খরা কাটাতে আলেহান্দ্রোর চোখ কাশ্মীর ম্যাচ। - Najarbandi । Online Bengali News Portal, Read Latest Bengali News from Most Popular News Portal
  Home / Sports / ১৬ বছরের আই লিগ খরা কাটাতে আলেহান্দ্রোর চোখ কাশ্মীর ম্যাচ।
  ১৬ বছরের আই লিগ খরা কাটাতে আলেহান্দ্রোর চোখ কাশ্মীর ম্যাচ।
  নজরবন্দি ব্যুরো:আই লিগে ১৬ বছরের খরা ইস্টবেঙ্গলের। আলেহান্দ্রো মেন্ডেস গার্সিয়া এই নামটাই এখন লাল হলুদ শিবির জুড়ে ঘুরপাক খাচ্ছে। কল্যাণীর মাঠে বুধবার ইস্টবেঙ্গল আই লিগ মরশুমের প্রথম ম্যাচ খেলতে নামছে রিয়াল কাশ্মীর এফসি বিরুদ্ধে। প্রথম ম্যাচ খেলতে নামার আগে লাল হলুদ কোচ আলেহান্দ্রোর স্পষ্ট কথা, "এবারের আই লিগ সমর্থকদের জন্য জিততে চাই"। বর্তমান ইস্টবেঙ্গল দলে 10 নম্বর জার্সি পড়ে কোন ফুটবলার নেই। এই প্রসঙ্গে আলেহান্দ্রোর জবাব,"আমার দলের সমর্থকরাই ১০ নম্বর ফুটবলার"। কাশ্মীরের বিরুদ্ধে খেলতে নামার আগে ইস্টবেঙ্গল কোচ সতর্ক। বলছিলেন,"প্রথম ম্যাচ ঘরের মাঠে হলেও, কঠিন হতে চলেছে। কারণ প্রতিপক্ষ টিম যথেষ্ট শক্তিশালী।" এই ম্যাচে ইস্টবেঙ্গল চোটেরর জন্য বোরখা এবং দিকাকে পাচ্ছেনা।
  রিয়াল কাশ্মীর এফসি তাদের পুরনো টিম সেটআপ প্রায় ধরে রেখেছে। ফলে পূর্ণ শক্তি নিয়ে ইস্টবেঙ্গলে বিরুদ্ধে খেলতে নামছে। তবে কাশ্মীরের এই দলে লাল হলুদের খাইমে কোলাদোর মতো ম্যাচ উইনার নেই। টিম গেম নির্ভর ফুটবল কাশ্মীরের দলের কাছ থেকে দেখতে পাওয়ার সম্ভাবনা রয়েছে। ইস্টবেঙ্গলে লালরিনডিকা রালতের বদলে মার্কোসের ওপরে ভরসা রেখে চলেছে কোচ আলেহান্দ্রো। তবে আই লিগের প্রথম ম্যাচে নামার আগে ইস্টবেঙ্গল কোচ এর গলায় উষ্মা শোনা গেল। বুধবার ম্যাচ। এই নিয়ে আলেহান্দ্রো বলেছেন,"একটা পেশাদার দলের ক্ষেত্রে ম্যাচের দিন ২ থেকে ৩ ঘন্টা ট্রাভেল করে যাওয়া খুবই চাপের।" ডুরান্ড কাপ দুই দলই মুখোমুখি হয়েছিল। রিয়াল কাশ্মীর এফসি কোচ ডেবিট রবার্টসন জানিয়েছেন,"ডুরান্ড আর আই লিগ আলাদা। দুটো টুর্নামেন্টের ফরম্যাট আলাদা, আই লিগের মতো টুর্ণামেন্টে স্পোর্টসম্যান মানসিকতার দরকার। তবে ডুরান্ড ইস্টবেঙ্গলের সঙ্গে খেলার অভিজ্ঞতা কাজে আসবে।"